Heli-ongeluk: Oorledenes se name bekendArgieffoto: Netcare911 LookLocal Lowveld berig die oorledenes is Nick More, die vlieenier en eienaar van die helikopter en uitvoerende hoof van Lion Sands in Sabi Sands, Pierre de Villiers, Lance Cooper en Elmarie Martens. More het omstreeks 6:30 Dinsdagoggend van die Nelspruit-lughawe opgestyg waarna hy die drie passasiers opgelaai het en na Grand Central-lughawe in Midrand vertrek het. Die helikopter het glo sowat ŉ halfuur later naby die N4 tussen Nelspruit en Lydenburg neergestort. “Al vier mense was reeds dood toe paramedici by die toneel opgedaag het,” het Santi Steinmann, ŉ woordvoerder van Netcare 911, gesê. Die oorsaak van die ongeluk is nie bekend nie en sal deur die Burgerlugvaartowerheid (BLO) ondersoek word. BRON: LookLocal Lowveld